omarkamali/wikipedia-monthly-next huggingface dataset:
سعيدة فكري

سعيدة فكري (28 نونبر 1971، الدار البيضا -) هي مغنية مغريبية. بدات كاتغني ملّي كانت عندها تمن سنين، و غنات لعبد الهادي بلخياط لأغنية د"في قلبي جرح قديم". بدات كاتسمع لأغاني د لكاونتري د لميريكان، و منها خرجات أول ألبوم ديالها وسمّاتو "كية الغايب". هاجرات سعيدة فكري لميريكان ف 1997 و تمنعات من الرجوع بسباب لأغاني ديالها اللي كايهضرو على السياسة. خدات سعيدة فكري لجنسية دلميريكان ف1998. رجعات فعام 2008 للمغريب باش تكمّل لميشوار ديالها من مورا ماترفع عليها لمنع.

 حياتها 
فكري بان الميول ديالها للموسيقى من وهي صغيرة، و والديها لاحظو هاد الشي بكري، و بدا الموضوع غير ب التغريد ف الليل، و من بعد بان فـ أول أغنية كتبّاتها و هي عندها 12 عام، و كانت بعنوان "الأيام قاسية الأيام".

تعلّمات بزاف ديال النواع لموسيقية، من الكونتري حتى للأغنية المغربية.

 سّتيل ديالها 
كاتهضر سعيدة فكري ف لأغاني ديالها على لهموم ديال الشباب و داكشي لي باغين يوصلو ليه، وعلى لحوب و السالام و لعنصورية و لفساد. و كاتهضر حتى على لفاميلة و الصداقة و لحريّة. الستيل ديال سعيدة فكري مبني على اللي كايعيشو لمغريبي ف نهارو، و كاتغني ب الدارجة و تاريفيت و لعربية، و كاتخلط معاهوم لفرانساوية و حتا نݣليزية.

تصغير|سعيدة فكري 
قالت فكري ف حوارات بلّي الفن ديالها كامل جا من تجارب و حوايج عاشاتهم ف صغرها و شبابها، كيفاش تفرّقو والديها، و كيفاش كانت خدامة ف الصيف باش تجمع شوية ديال الفلوس و تكمل قرايتها، حيث كانت جاية من عائلة بسيطة و متواضعة.

 لأغاني ديالها 
 يا جبال الريف
 یس یتریت؟ (تاريفيت)
 سولوني على العذاب
 سرحت في نجوم الليل
 اولاد الدوار
 داوي الجراح
 تمنيت نقول
 مصباح الوادي
 ندمانة
 حكاية المراية

 مصادر 

تصنيف:مغنية مغريبية
تصنيف:ناس حيين
تصنيف:زيادة 1971
تصنيف:ناس تزادو ف الدار البيضا
تصنيف:ناس د الدار البيضا
تصنيف:مقالات فيها مصدر و علاين 3000 بايت
تصنيف:ناشطين مغاربا
منير شبيل

منير شبيّل، تولد ف 2 يناير 1961 ف تونس، كان كوايري و دابا مدريب د كورة تونسي وعندو جنسية سويدية.

 حياتو 
تولد منير ف تونس ؤ لعب معا لفراقي د لبلاد بحال لملعب تونسي ؤ ستيا سوسة، قبل ما يمشي ف 1990 ل سويد يكمل لكاريير ديالو تما.

 لكاريير ف تدريب 
من موراها درب بزاف ديال لفراقي من مورا ماقرا التدريب والتسيير لفني د لفراقي ف تونس والسويد، ودرّب ف نفس الدول زيادة على السعودية وليبيا.

ف يناير 2011، سنا معا لفرقة د لفجيرة ف دوزيام سيري د لإمارات والاكين ماكملش معاهوم حتا شهر ؤ نص ؤ جراو عليه واخا ربح ربعة د لماتشات من أصل سبعة ؤ تعادل ف جوج ؤ خسر واحد. مور هادشي، دار شبيل تصريح قال فيه بلي سباب علاش جراو عليه عندو علاقة ب لمصالح شخصية د نايب تاني د لإدارة معا لمدريب جديد ؤ ماغاديش يعاود يرجع ل لفجيرة واخا يعطيوه ملايين د دولار.

 مصادر 

تصنيف:زيادة 1961
تصنيف:كوايري تونسي
تصنيف:مدريب تونسي
تصنيف:مقالات فيها مصدر و 3000 بايت
دريس لمرابط

دريس لمرابط (26 يناير 1967، طنجة -) كان كوايري مغريبي لعب فالصونطر ودابا هو مدرّيب ديال إتحاد طنجة.

 لألقاب 
 كمدرّيب 
 لفرقة ديال صلالة: لبوطولة دعومان (2009-2010)
 لفرقة دالعروبة: كأس السوبر لعماني (2011)
 إتحاد طنجة: بوطولا 1 (2017-2018)
 منفارد 
 أحسن مدرّيب فبوطولا 1: بوطولا 1 (2017-2018)

 مصادر 

تصنيف:كوايري مغريبي
تصنيف:مدريب مغريبي
تصنيف:زيادة 1967
تصنيف:ناس حيين
تصنيف:ناس تزادو ف طانجا
تصنيف:ناس د طانجا
طارق السكيتيوي

طارق السكيتيوي (13 ماي 1977، فاس -) كان كوايري مغريبي كايقصّر جناح يمن، ودابا هو مدرّيب ديال لمونتخاب د لمغريب د قل من 23 عام و لمنتخب لوطني لمغريبي د لكورة د لمحليين.

دوّز لأغلبية د لكاريير ليحتيرافي ديالو ف هولاندا و لبرطقيز، و لعب 142 ماطش ف لقيسم الشرفي د هولاندا اللي سجل ف 8 د لمواسم ديالها 29 بيت.

خوه عبد الهادي السكيتيوي تا هوّ كان لعّاب د كورة و دابا مدرّيب.

 جوايز 
 كا لعاب 
معا لفراقي، ربح معا ف.س. پورطو لبوطولة تلاتة د لمرات متابعة: ف 2007 ؤ 2008 ؤ 2009. ربح حتا ب كاس سوپر ف 2006 ؤ كاس لبرتغال ف 2009. معا لمغريب لفاسي، جا تاني ف لبوطولة ؤ ربح كاس لكونفدرالية ف 2011.

معا لمونتخاب، ربح كاس إفريقيا جنيور ف 1997 ؤ تختار أحسن لعاب ف تورنوا.

 معا لمونتخاب 
بدا طارق السكيتيوي كايلعب مع لمنتخاب لوطني من 2001، و متّل لمغريب ف كاس أمم إفريقيا ديال 2008، و سجل پيلانتي ضد ناميبيا.

+پالماريس ف لفراقي د طارق السكيتيوي (7 د لبوطولات)  ف.س. پورطو (5)   المغرب الفاسي (1)   لمغريب قل من 20 عام (1) لبوطولة د لبرطقيز (3)
 بطل : 2007، 2008 ؤ 2009
 كاس لبرتغال (1)
 بطل : 2009
 كاس السوپر د لبرتغال (1)
 بطل : 2006 بوطولا 1
 تاني : 2011
 كاس لكونفيديرالية لأفريقية (1)
 بطل : 2011 كاس إفريقيا قل من 20 عام (1)
 بطل : 1997

 كا مودريب 
ف 2016، ربح كاس لعرش معا لمغريب لفاسي. ربع سنين موراها، ف 2020، ربح كاس لكونفيديرالية لأفريقية معا نهضة بركان.
+پالماريس د طارق السكيتيوي ف تدريب (2 د لبوطولات)  المغرب الفاسي (1)   نهضة بركان (1)  كاس لعرش (1)
 بطل : 2016 كاس لكونفيديرالية لأفريقية (1)
 بطل : 2020

ف 2024 ربح لميدالية لبرونزية التورنوا د كورة ديال لألعاب لؤلمپية معا لمنتخب د قل من 23 عام. ف 2025 خدا كاس إفريقيا د لمحليين معا لمنتخب لوطني لمغريبي د لكورة د لمحليين.

 مصادر 

تصنيف:زيادة 1977
تصنيف:ناس تزادو ف فاس
تصنيف:كوايري مغريبي
تصنيف:مدريب مغريبي
تصنيف:ناس حيين
جمال السلامي

جمال السلامي (مزيود ف 6 أكتوبر 1970، الدار البيضا) كان كوايري مغريبي و كان مدرّيب ديال الفتح الرباطي. ف يونيو 2024، لإتحاد د كورة د لأردن علن بلي السلامي غادي يشد لبلاصة د الحسين عموتة ديال مدريب ديال لمنتخب لوطني د كورة د لأردن.

لعب السلامي ف بزاف ديال لفراقي، مابينهوم الأولمپيك البيضاوي والرجاء البيضاوي والمغرب الفاسي ف لمغريب و لفرقة الرياضية د بيشيكطاش ف تركيا.

لعب ل صالح لمنتخاب لوطني و شارك ف كاس لعالم 1998.Jamal Sellami Statistics FIFA. تخاد ف 22 يناير 2010.

 لماطشات الدولية 
 #  التاريخ  التيران  لفرقة لخصم  السكور  النتيجة  لمنافسة 1.  17 يناير 1996  صطاد جول لادوميݣ، فرانسا  أرمينيا  6–0  رباح  ودّي 2.  7 فبراير 1996  موركاب مولاي عبد الله، الرباط، لمغريب  ليكسمبورݣ  2–0  رباح  ودّيصحيح من نهار  7 أكتوبر 2015

 مصادر 

تصنيف:كوايري مغريبي
تصنيف:مدريب مغريبي
تصنيف:زيادة 1970
تصنيف:ناس حيين
تصنيف:ناس تزادو ف الدار البيضا
تصنيف:مدريب ديال الرجاء البيضاوي
صطاد المغربي

صطاد المغربي هي فرقة مغريبية من مدينة الرباط كاتقصر فـ بوطولا 2. وتأسسات فـ1919. كتلعب فتيران أحمد الشهود اللي كيهز خمسالاف مشجع. دات هاد الفرقة لبوطولا لوطنية لحتيرافية 3 دلمرات، ودات كاس لعرش واحد لمرة.

 لجوائيز 

 لمنافسات لوطنية لمنافسات الدولية الدوري لمغريبي ديال لمحتريفين اللول (3) : 
 دات لبوطولا: 1927-28 و1930-31 و1943-44.
 تكلاصات الرتبة 2: 1933-34 و1963-64.
 كاس لعرش (1) :
 دات لكاس: 1943-44.
 لعبات فالنهائي: 1940-41.
 كاس جيل (0) : 
 تكلاصات الرتبة 2: 1935، 1939، 1942 و1944. بوطولة دشمال إفريقيا:
 لعبات فالنهائي: 1931.

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
لإتحاد التوارݣي

لإتحاد التوارݣي هي فرقة مغريبية من مدينة الرباط كاتقصر فـ بوطولا 1 من 2022-2023. تأسسات فـ1969 على يد لماليك لحسن التاني. كتلعب فتيران الفتح الرباطي اللي كيهز 10.000 مشجع. دات هاد الفرقة كاس لبوطولا 2 واحد لمرّة.

 مصادر 

تصنيف:فراقي د كورة مغريبية
تصنيف:مقالات فيها مصدر و علاين 3000 بايت
تصنيف:فراقي رياضية د لمغريب
علي بن سماعيل

مولاي علي بن سماعيل (مزيود ف 1700، مات ف 1737 ف فاس) لملقّب ب لعرج سلطان لي حكم لمغريب مابين 1734 و 1736. لحكم ديالو جا ف وقت ديال عدم ستيقرار مورما مات بّاه السلطان مولاي سماعيل، و كان ف صراع معا خوتو على لعرش، سيرتو مولاي عبد الله.

 النشأة و الخلفية 
تزاد مولاي علي بن إسماعيل فـ1700 داخل قصر مكناس، وكان من ولاد السلطان مولاي إسماعيل بن الشريف اللي تزادو من الجواري السودانيات. لقب "لعرج" جا من صفة جسدية عندو، ولايني كاين لي كايقول بلي كانت علامة شخصية قوية.

بعد وفاة المولى إسماعيل سنة 1727، دخل المغرب ف مرحلة ديال الفوضى السياسية و المعارك الداخلية بين ولاد السلطان على العرش. تولى الحكم خوه عبد الله بن إسماعيل بزاف د لمرات، و كانو الفتن مستمرة بين الخوت.

فـ 1734، ستاغل مولاي علي ضعف نفوذ مولاي عبد الله، و حشد نصارو من الجيش العلوي و بعض القبائل، و دخل فاس و علن راسو سلطان.

 فترة الحكم (1734–1736) 
حكم مولاي علي لمدة قصيرة، و كانت الفترة معقدة، عامرة ب التحديات. حاول:

 توحيد الصفوف العلوية و تثبيت السلطة المركزية.
 الحد من نفوذ القياد المتمردين و خاصة جيش البخاري.
 إصلاح الجبايات وتقليل الضرائب على المناطق المتضررة.
 دعم العولاما و الزوايا على ود ترجاع الشرعية الدينية و السياسية.

 العلاقات مع القبائل و الزوايا 
مولاي علي حاول يبني تحالفات مع القبائل الكبرى، بحال السهول و آيت ورياغل، ولكن العلاقات كانت متذبذبة بسبب النزاعات الداخلية و الصراع على السلطة. الزاوية الدلائية و الوزانية دعموه مقابل دعمهم السياسي و الديني، و هادشي عاونو باش يحافظ شوية على الشرعية.Germain Ayache, *Le Maroc de Moulay Ismaïl à Mohammed ben Abdallah*, CNRS, 1979.

 الأحداث العسكرية والسياسية 

 قمع التمردات الداخلية ف فاس و مكناس.
 الدفاع على الحدود ضد محاولات بعض القبائل للتمرد.
 الحفاظ على ستقرار الحكم العلوي ف المدون الكبار.

 الوضع الإقتصادي و الإجتماعي 
وخا الحرب و النزاعات، حاول السلطان الحفاظ على الموارد المالية للدولة، و تنظيم الجبايات ب طرق كاتخفف من التقل ديالها على السكان. دعم التجارة المحلية و الزراعة بشكل محدود، ف ظل الصعوبات الناتجة على عدم الإستقرار السياسي.

 لإهتمام ب لعلوم و لمعرفة 
كان مولاي علي مهتم ب لعلوم، و جمع كتوبا إما ب الشرا، ولّا لهدايا ولّا النسخ لي عطاها ل خزانة ضريح مولاي دريس زرهون. من بين هاد لكتوبا:
الجامع الصحيح ديال البخاري: من لڭزو 2 ل 10، مكتوب ب لخط لمغريبي و ريوس لمقاطع ديالو مكتوبين ب مداد الدهب و اللوان، ب خاتم سلطاني و تحبيس مديّل ب جوج د لعدول ف كلا ڭزو د لكتاب.
الروض الأنف ديال لإمام السهيلي
تنبيه الأنام في بيان علو مقام نبينا محمد عليه أفضل الصلاة وأزكى السلام ديال عبد الجليل بن محمد بن أحمد المرادي القيرواني لمعروف ب بن عظوم

 فقدان السلطة و نهاية الحكم 
فـ 1736، خسر مولاي علي العرش ل صالح عبد الله بن إسماعيل، و رجع هاد اللخر للسيطرة على الحكم. بعد عام من فقدان السلطة، توفى مولاي علي سنة 1737 ف فاس، و تّدفن ف المدينة.

 مصادر 

تصنيف:زيادة 1700
تصنيف:وفيات 1737
تصنيف:سلطان مغريبي
تصنيف:ناس توفاو ف فاس
تصنيف:ناس حكمو لمغريب
تصنيف:ناس تزادو ف مكناس
إف سي برصلونة

إف سي برصلونة (ب لكاطالانية: Futbol Club Barcelona) ولاّ لبارصا (ب لكاطالانية:Barça) هي فرقة د لكورة صبليونية، من لمدينة د برصلونة، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا.

 التاريخ 
تأسسات لفرقة ديال إف سي برصلونة نهار 29 نونبر 1899، من مجموعة ديال لكوايرية أوروپيين، جمعهم جوان ݣامپير.
 لجوائز 
ربحات لبارصا بزاف د لجوائر و لبطولات ف التاريخ ديالها، منها:
 لمحلية 
 الليݣا (26)
 كاس لملك د صبانيا (31)
 كاس السوپر الصبليوني (14)
 كاس إيڤا دوارطي (3)
 كاس الدوري الصبليوني (2)

 الدولية 
 تشومپيونس ليݣ (5)
 كاس السوپر لأوروپي (5)
 كاس لكيسان لأوروپية (4)
 كاس لعالم للأندية (3)
 مصادر 


تصنيف:فرقة د كورة سپنيولية
تصنيف:مقالات فيها مصدر و 3000 بايت
لعربية لفصيحة الجديدة

لهجة لعربية لمعيارية جديدة هي لهجة مشتقة من لعربية لفصيحة لكلاسيكية، وخدات بلاصتها فهاد زمان بحيت ولات كتستعمل ف لمراسلات و صّحافة و تّعليم ف شمال إفريقيا و شّرق لأوسط.

 مصادر 

تصنيف:لوغات عربية
تصنيف:لوغات د لعراق
تصنيف:لوغات د سوريا
تصنيف:لوغة معيارية
ريال مدريد

ريال مدريد (ب الصبليونية: Real Madrid Club de Fútbol)، ولاّ الريّال، هي فرقة د لكورة صبليونية، من لمدينة د مدريد، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا. ريال مدريد هي لفرقة اللي ربحات أكبر عدد ديال تشومپيونس ليݣ أوروپية ف التاريخ (ربحاتها 15 لمرّة).

 التاريخ 
تأسسات لفرقة ديال ريال مدريد نهار 6 مارس 1902، و كانت سميتها ديك لوقت: "لفرقة د مدريد د لكورة" (Madrid Football Club). اللي أسسو لفرقة كانو أساتدة و طلبة قراو ف لينݣليز. ملّي رجعو لمدريد بغاو يلعبو لكورة، اللي كانت رياضة تعلّموها تمّا.
 لجوائز 
ربحات ريال مدريد بزاف د لجوائر و لبطولات ف التاريخ ديالها، منها:
 لمحلية 
 الليݣا (36)
 كاس لملك د صبانيا (19)
 كاس السوپر الصبليوني (11)
 كاس إيڤا دوارطي (1)
 كاس الدوري الصبليوني (1)
 الدولية 
 تشومپيونس ليݣ (15)
 كاس السوپر لأوروپي (4)
 كاس لعالم للأندية (4)
 كاس لأنطر كونتينونطال (3)
 كاس لإتحاد لأوروپي (2)

 مصادر 

 شوف تا 
 لموقع الرسمي ديال ريال مدريد - ب لعربية


تصنيف:فرقة د كورة سپنيولية
تصنيف:مقالات فيها مصدر و 3000 بايت
تانيت

تانيت ؤلا تينيت ؤلا تانايت ؤلا تانيث ؤلا تنت ؤلا تانيس كانت ربة بونيقية ؤ أمازيغية، و كانت كبيرة رّبايب بلاد قرطاج لقديمة هيا ؤ راجلها رّب بعل هامون. ؤ كانو كايعبدوها حتى لأمازيغ لقدام.

أول ما كاتبان تانيت ف سّيجيل لأركيولوجي هيّا ف نقيشات من لقرن سّابع قبل لميلاد علا أقصا تقدير، حدا مدينة صيدا ف لوبنان، ؤ كيتشار ليها كا تانيت ديالت عشتار. نّدرة ديال لإشارات ليها من بين لحوايج لي كاتبين بلي كانت غير ربة تانوية ف دّيانة ديالت بلاد كنعان. ف قرطاج ب لموقابيل، تانيت كاتولي عندها شعبية كبيرة كا ربة معبودة، ف خيلال لقرن رّابع قبل لميلاد.

حيت سميتها كاتّكتب 𐤕𐤍𐤕 (تنت) بلا تشكال (بحال لكتبة د لعربية)، لعولاما كانو تّافقو باش يقراو سميتها تانيت، ولاكين واحد نّقيشات تّلقاو ف سيرتا (لي دابا ولات قسنطينة ف دزاير)، مكتوبين ب ليونانية، بينو بلي سميتها، علّاقل تماك، كانت كاتݣال تينّيت. هادشي ماكينفيش بلي تقدر تكون كانت معروفة ب سميّة ؤ لا سميات خرين ف بلاص خرين.

تانيت كانت كاتّعتابر ربة د لخصوبة ؤ لؤمومة، ؤ كانت كاتسما "لوجه ديال بعل". طّقوس ديال لعيبادة ديالها ؤ ديال بعل هامون كانو كيدخلو فيهوم حتا دّبيح ؤ تّضحية ب لحيوانات، ؤ شي مرات حتا بنادم، سيرتو دّراري صّغار، ولاكين غير ف لمنطقة لي كاتسمّا دّايرة ديال تّوفيط، لي كانت كاتشمل لمناطق لي دابا تابعة ل شّمال د تونس (سيرتو ف قرطاج ؤ هادروميتوم)، مالطا، صقلية (ف موتيا)، ؤ سردينيا (ف بزاف د لبلايص بحال ثاروس، سولكيس، ؤ نورا)، لي كاينة ف لوسط ديال لبحر شّامي. ف لغرب ديالو ماتّلقاو حتا شي أدلة بلي بحال هاد طّقوس ديال تّضحية كانو كيتمارسو.

ف تونس ديال دابا، باقية عادة د طليب ؤمك طنّو (ولّا ؤمك طنݣو، علا حساب لجيهة) فوقات لجفاف، ب واحد لؤغنية لي كاتبدا هاكا: ؤمك طانو يا نسا طلبت ربي عالشتا، لي تقدر تكون من لبقايا ديال عيبادة رّبة تانيت. ؤ ف شمال إفريقيا، كانقولو علا فلاحة لبور: لفلاحة لبعلية.

 مصادر 

تصنيف:ربايب و ربات د لأمازيغ
تصنيف:ديانة أمازيغية قديمة
تصنيف:قرطاج
تصنيف:مقالات فيها مصدر و 3000 بايت
أنترنيت

تصغير|يسار|250px|أول سيرڤور د أنترنيت ف لعالم، تخدّم ف 1991.

أنترنيت (بلينݣليزية Internet) هوّا سيستيم عالامي تيربط ما بين ريزوات ديال لورديناطورات باش تقدر تتواصل معا بعضياتها. لانترنيت هوّا ريزو ديال رّيزوات فيها لّي عمومية ؤ لّي خصوصية، تاتخدم كولّها ب نفس لپروطوكولات. لأنترنيت ماشي هوّا لويب. هاد لّخّر هوّا رّيزو ديال لپاجات لّي كتحدّد ب لأدريسة د لويب (بحال https://ary.wikipedia.org)، ؤ لّي مرتابطة بيناتها بستيعمال ليانات. بمعنى أخور، لأنترنيت كيمتل رّيزو لمادي ديال لپيسيات ؤ لأجهزة لّي مرتابطة بيناتها، ؤ لويب كيمتل رّيزو لمعلوماتي لّي مأمپليمونطي فوق من لأنترنيت. ف ليستيعمال لعادي كاينين بزاف د نّاس ماكيفرقوش بيناتهم.

لأصل ديال أنترنيت بدا ف لميريكان، ملّي لعسكر ديالهم خرّجو طّيكنولوجيا د آرپانيط ف 1969، ؤ لّي هيّا لمرة لّولة ف لعالم رتابطو فيها بزاف ديال لورديناطورات بيناتهم. تطورات هاد طّيكنولوجيا، ولاكين بقات مخدّمة غي عند لعسكر، تال تّمانينات ديال لقرن لعشرين فين ولاّو كيخدّموها تا لجامعات. سّميّة تبدّلات ؤ ولاّت أنترنيت ف 1 يناير 1983.

تّخدام د أنترنيت من نّاس كاملين ولاّ مسموح ف لّول ديال تّسعينات، ؤ لموقع لّول تدار ف لويب ف 1991، ؤ موراها بدا تيتزاد لعدد د نّاس لّي تيخدّموه ف لعالم كامل. لمغريب دخّل لأنترنت ف 1994.

 مصادر 


تصنيف:مقالات فيها مصدر و 3000 بايت
أبزاز

أبزاز (سّمية لعلمية Leonotis leonurus) هوّا نوع ديال لعشوب من لفاميلة ديال نّعناع، منتاشرة ب لخصوص ف جنوب إفريقيا مي كاينة حتا ف شمال إفريقيا ؤ ؤروپا، ؤ عندها ستيعمالات طبية.

 مصادر 

 شوف تا 
 أدمام
 زانزو
 أرغليم


تصنيف:عشبة
أتاي

أتاي (سّمية لعلمية Camellia Sinensis) هوّا نوع ديال لعشوب كتنشّف ؤ كتكون عندها ريحة خاصة، ؤ كيتصايب منها مشروب عندو نفس سّمية.

 مصادر 

 شوف تا 
 أزير
 لويزة
 پيسطاش


تصنيف:عشبة
تصنيف:عشوب توصفو ف 1753
تصنيف:أتاي (مشروب)
داد

دّاد ؤلا أدّاد ولّا أضّاض (سّمية لعلمية Atractylis) هيّا ݣنس ديال لعشوب لأصل ديالها من لمنطقة ديال لبحر دّخلاني، فيها نْواع كتيرة منتاشرة ف شمال إفريقيا، جزر لكاناري، شّرق لْأوسط، ؤ ؤروپا، ؤ عندها ستيعمالات طبية بحال ف لعلاج ديال لعضات د لّفاعي.

 نواع كاينة ف لمغريب 

 شوك لعلك Atractylis gummifera: كتقدر تّسبب ف تسمم، خصوصا عند دّراري صّغار.
تصغير|316x316بك|شوك لعلك Atractylis gummifera
 Atractylis babelii 

 Atractylis polycephala 

 Atractylis aristata 

 Atractylis caespitosa 

 Atractylis cancellata 

 Atractylis carduus 

 Atractylis delicatula 

 Atractylis echinata 

 Atractylis prolifera 

 Atractylis serrata 

 Atractylis serratuloides 

 مصادر 


تصنيف:عشبة
تصنيف:مقالات فيها مصدر و 3000 بايت
أدمام

أدمام (سّمية لعلمية Crataegus monogyna) هوّا نوع ديال لعشوب كدّير النوار، لأصل ديالو من لمغرب لكبير، ؤروپا، ؤ غرب آسيا، مي ولّا منتاشر ف بزاف د لمناطق خرين ف لعالم.

 مصادر 

 شوف تا 
 أزير
 لويزة
 أبو

تصنيف:عشبة
تصنيف:عشوب كيتكالو
تصنيف:عشبات د شمال إفريقيا
تصنيف:نواع مامهدداش د ليستا لحمرا
أرغليم

أرغليم ولا رجلة (سّمية لعلمية Portulaca oleracea) هوّا نوع ديال لعشوب كدّير زّهر ؤ كتكال، منتاشرة ف لمنطقة ديال لبحر دّخلاني ؤ بلايص خرين ف لعالم، كيوصل طّول ديالها ل 40 سنتيم ؤ كتنتج صمغ.

كاتقدر تنبت ف شقوق ديال الطريطوار و ممرات الكار، زيادة على لخلا و جنب الطرقان.

 شوف تا 
 أدمام
 أزير
 أبزاز

 مصادر 


تصنيف:عشبة
تصنيف:نواع مامهدداش د ليستا لحمرا
تصنيف:عشوب توصفو ف 1753
أرواز

أرواز (سّمية لعلمية Coriaria myrtifolia) هوّا نوع ديال لعشوب، منتاشرة ف لمنطقة ديال لبحر دّخلاني، لّي منها شمال إفريقيا، إيبيريا، ؤ جنوب ؤروپا. ف دزاير، سيرتو ف ضواحي جيجل، هاد لعشبة كاتسما لحربك. 

 مصادر 

 شوف تا 
 أدمام
 أروزي
 أرغليم


تصنيف:عشبة
تصنيف:عشبات د شمال إفريقيا
تصنيف:عشوب توصفو ف 1753
أروزي

أروزي ؤلا أݣراز ولا أززّو ولا ؤشفود (سّمية لعلمية Calicotome spinosa) هوّا نوع ديال لعشوب مشوّكة ؤ كدّير زّهر، منتاشرة ف لمنطقة ديال لبحر دّخلاني ؤ ؤروپا، خصوصا ف لمغريب، دزاير، تونس، ليبيا، ؤ سپانيا.

 نويطات 

 مصادر 

 شوف تا 
 أدمام
 أزير
 أرواز


تصنيف:عشبة
تصنيف:عشبات د شمال إفريقيا
كاس إفريقيا

كاس إفريقيا ديال كورة ديال الرجال، (ب لفرانساوية: Coupe d'Afrique des Nations - CAN)، اللي معروفة بكاس إفريقيا، هي أكبر مسابقة ديال لكورة ف إفريقيا، و تيتضمها لإتحاد لإفريقي ديال لكورة (لكاف). كاس إفريقيا تلعبات أول مرة ف 1957. من 1968، بدات تاتّلعب مرة كل عاماين. من 2013، ولاّت تا تّلعب ف لعوامات لفردية بلاصة لعوامات الزوجية، باش ما تكونش ف نفس لعام ديال كاس لعالم. من 2017، ولاّو تيشاركو 24 فرقة ف كاس إفريقيا، مقسومين على 6 د لمجموعات.

أكتر بلاد ربحات كاس إفريقيا هي مصر (ربحاتها د 7 لمرّات) و آخر بلاد ربحاتها هي كوط ديڤوار (ربحاتها ف 2023). لمغريب ربح كاس إفريقيا مرّة وحدة ف التاريخ ديالو (لكاس د 1976 ف إتيوپيا)، و نضّمها مرة وحدة ف 1988.

 مصادر 


تصنيف:بطولات د كورة
كاس أوروپا

كاس أوروپا ديال كورة ديال الرجال، لي معروفة ب بطولة أمم أوروپا، و لا ليورو، هي أكبر مسابقة ديال لكورة ما بين لمنتخبات د لبلدان د أوروپا، و تيتضمها لإتحاد لأوروپي ديال لكورة (ليويفا). كاس أوروپا كاتّلعب مرّة كل 4 سنين، و أوّل مرة تلعبات كانت ف 1960.

أكتر بلاد ربحات كاس أوروپا هي صبانيا (ربحوها ربعة د لمرّات)، و آخر بلاد ربحاتها هي نيت صبانيا (ف لبطولة د 2024 اللي تنضّمات ف ألمانيا).

لبطولة ديال 2020 تأجلات بسباب الجايحة ديال ڤيروس كورونا اللي كانت ف لعالم كامل داك لعام.

 مصادر 


تصنيف:بطولات د كورة
أرݣل

أرݣل (سّمية لعلمية Helianthemum canariense) هوّا نوع ديال لعشوب زّهرية، لأصل ديالها من لمغريب ؤ جزر لكاناري، ؤ كاينين نواع من نفس لݣنس ديالها ف نّص شّمالي ديال لأرض، خصوصا ف لمنطقة ديال لبحر دّخلاني.

 مصادر 

 شوف تا 
 أدمام
 أزير
 أريفي

تصنيف:عشبة
زانزو

زّانزو ؤلا أزانزو (سّمية لعلمية Clematis) هوّا ݣنس ديال لعشوب كدّير زّهر، فيها عل أقل 300 نوع منتاشرة ف لعالم كامل.

 نّواع لأصليين ف لمغريب 

 Clematis cirrhosa 
 Clematis flammula 

 مصادر 


تصنيف:عشبة
أزرود

أزرود ؤلا أزروض (سّمية لعلمية Melilotus) هوّا ݣنس ديال لعشوب كدّير زّهر، فيها نواع لأصل ديالها من إفريقيا، ؤروپا ؤ آسيا.

 نّواع لأصليين ف لمغريب 

 Melilotus elegans 

 Melilotus indicus 

 Melilotus infestus 

 Melilotus italicus 

 Melilotus segetalis 

 Melilotus siculus 

 Melilotus speciosus 

 Melilotus sulcatus 

 نواع دخيلين ف لمغريب 

 Melilotus albus 
 Melilotus officinalis 

 مصادر 

 شوف تا 
 أدمام
 أزير
 أصناب


تصنيف:عشبة
تصنيف:مقالات فيها مصدر و 3000 بايت
شوك لعلك

شوك لعلك (سّمية لعلمية Atractylis gummifera) هوّا نوع ديال لعشوب من لݣنس ديال دّاد، منتاشرة ب لخصوص ف لمنطقة ديال لبحر دّخلاني، متلا ف لمغريب، دزاير، تونس، سپانيا، لبرطقيز ؤ قرشيقة، ؤ من بين أكتر لأسباب ديال تّسمم ف لمغريب ؤ بلايص خرين، خصوصا عند دّراري صّغار.

 مصادر 


تصنيف:عشبة
أبو

أبو (نطق abˤo) هوّا نوع ديال لبقوليات لبرية لّي كتكال كيفما هيّا بلا طياب، من لفاميلة ديال لبقوليات Fabaceae، هاد لفاميلة فيها نواع خرين بحال لعدس، لحمص ؤ غيرهم. أبو كتنطق ب با مفخمة.

 مصادر 

 شوف تا 
 أدمام
 أزير

تصنيف:عشبة
أزير

أزير (سّمية لعلمية Salvia rosmarinus ؤلا Rosmarinus officinalis) هوّا نوع ديال لعشوب لأصل ديالو من لمنطقة ديال لبحر دّخلاني، كيدير نوّار عندو لون غوزي، موڤ ؤلا زرق. ف لمغريب و ف بلدان خرين كيتستعمل كا عشبة معا أتاي.

 تاريخ 
أول مرة تّدكر أزير كانت ف طابليطة مكتوبة ب لكتابة لمسمارية ف جوايه 5000 قبل لميلاد. موراها تّدكر عند لمصريين لقدام حيت كانو كيخدّموه ف طقوس دّفين د لميت. ف لقرن لّول لميلادي، تّوارخي رّوماني پلينيوس لقديم هضر على أزير ف كتابو تّاريخ طّبيعي، ؤ تا لبوطانيست ليوناني پيضانيوس ديوسكوريديس، ف لكتاب ديالو على لمادة الطبية ، لي كيتّعتابر أكتر كتاب ديال طب لعشوب كان عندو تأتير ف تّاريخ.

 مصادر 

 شوف تا 
 أتاي
 لويزة

تصنيف:عشبة
تصنيف:مقالات فيها مصدر و علاين 3000 بايت
تصنيف:عشوب توصفو ف 1753
أصناب

أصناب (سّمية لعلمية Sinapis arvensis) هوّا نوع ديال لعشوب منتاشر ف شمال إفريقيا، آسيا ؤ ؤروپا.
 سّمية 
على حساب محمد شفيق، سّمية ديال هاد نبتة جايّة من لّاتينية من كلمة صيناپيس senapis.
 مصادر 

 شوف تا 
 أدمام
 أزرود
 أريفي


تصنيف:عشبة
تصنيف:بوطانيك
تصنيف:عشبات د ؤروپا
تصنيف:عشبات د شمال إفريقيا
أطرايلال

أطرايلال (سّمية لعلمية Anthriscus sylvestris) هوّا نوع ديال لعشوب منتاشر ف شمال غرب إفريقيا، غرب آسيا ؤ ؤروپا.
 سّمية 
على حساب محمد شفيق، سّمية ديال هاد نبتة جايّة من لأمازيغية من كلمة أضارويلال.
 مصادر 

 شوف تا 
 أدمام
 أفرسيݣ
 أصناب


تصنيف:عشبة
تصنيف:عشبات د ؤروپا
تصنيف:عشبات د شمال إفريقيا
تصنيف:عشوب توصفو ف 1753
أفرسيݣ

أفرسيݣ ؤلا أفرسيو (سّمية لعلمية Filicophyta) فليلم ديال لعشوب فيه كتر من 13000 نوع.

 مصادر 

 شوف تا 
 أدمام
 أطرايلال


تصنيف:عشبة
الدولة لعتمانية

الدولة لعتمانية، (بالتركية لعتمانية: دَوْلَتِ عَلِيّهٔ عُثمَانِيّه - بالتركية: Yüce Osmanlı Devleti)، ولاّ لإمبراطورية لعتمانية، كانت دولة حكمات لأغلبية ديال لجنوب الشرقي د أوروپا، و لغرب د آسيا و شمال إفريقيا، مابين لقرون 14 و 20 ميلادية. تأسسات الدولة لعتمانية نهار 27 يوليوز 1299 على يد السلطان عتمان اللّول ف لمنطقة د لأناضول (الشرق ديال تركيا ديال دابا). ف 1354، دخلات الدولة لعتمانية لأوروپا و دخّلات معاها لبلقان. ف 1453، دخلو لعتمانيين بلقيادة د محمد لفاتح للقسطنطينية (إسطنبول) و سالاو مع الدولة لبيزانطية.

ف لقرون 16 و 17، كانت الدولة لعتمانية فأحسن وقت ديالها، و كانو تابعين ليها 32 إقليم جاو ف 3 د لقارات (أوروپا، إفريقيا و آسيا).

طاحت الدولة لعتمانية رسميا نهار 29 أكتوبر 1923، ملي ما بقات تابعة ليها تا بلاصة، و تأسسات لجمهورية ديال تركيا اللي كان أول رئيس ديالها هو مصطفى كمال أتاتورك.

 مصادر 


تصنيف:بلدان ما بقاتش
تصنيف:مقالات فيها مصدر و علاين 3000 بايت
لجامعة د الدول لعربية

تصغير|يسار|250px|لأعضاء ديال جامعة الدول لعربية.

لجامعة د الدول لعربية، هي منضمة إقليمية تاتجمع لبلدان اللي تاتّهضر فيها لعربية، و اللي كاينين ف إفريقيا و آسيا. تأسسات هاد لمنضمة نهار 22 مارس 1945 من 6 د لبلدان (مصر، لعراق، لأردن، لبنان، السعودية و سوريا)، و كان لهدف ديالها هو تجمع لبلدان اللي كاتهضر بلعربية و يتعاونو بيناتهم ف بزاف د لحوايج بحال السياسة و التجارة و التقافة و الصحة. لمقر ديال لجامعة د الدول لعربية كاين ف لقاهرة، لعاصمة د مصر.

لمغريب دخل للجامعة د الدول لعربية عاماين من مورا لإستقلال ديالو، و بالضبط ف 1 أكتوبر 1958.

لجامعة د الدول لعربية فيها دابا 26 دولة عضو، و لكن لعضوية ديال سوريا تحيّدات من نونبر 2011، ملي اتافقو لأغلبية ديال لأعضاء لاخرين باش يخرجوها.
 شوف حتا 
 لأمم لمتحدة

 مصادر 


تصنيف:منضمات دولية
تصنيف:قومية عربية
تصنيف:مقالات فيها مصدر و 3000 بايت
كاس لملك د صبانيا

كاس لملك د صبانيا هي بطولة ديال كورة فالصبليون وتأسسات رسميا فـ 1903، ولفرقة اللي كاتعتابر أكتر وحدة ربحات بهاد الكاس هي إف سي برصلونة ب 30 كاس.

 مصادر 


تصنيف:كورة د سپانيا
تصنيف:بطولات د كورة
لعربي بن مبارك

لعربي بن مبارك (عاش مابين 16 يونيو 1914 - 16 شتنبر 1992 من الدار البيضا) كوايري مغريبي لعب معا فرانسا. كان اللول اللي تسما لجوهرة السوداء.http://www.rsssf.com/miscellaneous/maro-coach.html

 حياتو 
تزاد لعربي بن مبارك ف 1914 ف مدينة الدار البيضا و كبر يتيم. بدا تايخدم ف تانجارت و كان تايلعب لكورة ف الدروبا ديال كازا. بدا معا النادي ديال إتحاد لمغريبي فين كانو تايلعبو بزاف ديال لفرانساويين يامات لحماية علا لمغريب.

 لمشيا ل فرانسا 
مشا يلعب مع أولمبيك مارسيليا مابين 1938 و 1939 و ماركا شي 12 بيت و تكلاصاو التانيين. تما فين بززو عليه يلعب مع فرانسا ضد الطاليان ف دجنبر 1938. بسباب لحرب لعالمية التانية حبسات لبوطولا د فرانسا خمس سنين. مبعد لعب مع فرقة جديدة سميتها صطاد فرانسا. و مابين 45 و 46 عاونهوم باش يطلعو لبوطولا اللولا.

 لمشيا ل صبانيا 
جاه واحد لعرض من أتلتيكو مدريد مابين 1948 و 1949. لعب معاهم و ربحو لبوطولا مابين 1949 و 1950 وحتا مابين 1950 و 1951. مبعد 1953 مشا لعربي من مدريد و رجع ل مارسيليا.

 الرجعة ل فرانسا 
بززو عليه لفرانساويبن يلعب معا لمنتخب ديالهم و لعب معاهم 18 مرة و ماركا 3 ديال لبيوتا. تعرف تما بسميت الجوهرة السوداء (بلفرانساوية: la perle noire).

مبعد ما لعب مابين 1955 و 1953 عتازل لعربي لكورة مبعد 17 عام ف ؤروپا. لجامعة ديال فرانسا دارتو مابين ربعا لواعرين للي لعبو معا لمنتخب مبعد زين الدين زيدان و كوبالا و ميشيل بلاتيني.

 مبعد ماعتازل 
مللي عتازل رجع للمغريب باش يدرب لإتحاد الرباطي و مبعد النجم البيضاوي. كان اللول اللي درب لمنتخب ديال لمغريب.

لعربي بن مبارك هو واحد من الكوايريا لمغاربا اللي معروفين بزاف ف لمغريب بحال محمد التيمومي، عزيز بودربالة، وبادو الزاكي.

عاش بوحدو فلخر ديال حياتو حيت مات مراتو لفرانساوية قبل ما يموت هو عام 1992.

 لجوائز 

 3 ديال بوطولا 1 د لمغريب (مع لإتحاد لمغريبي)
 2 بوطولات د صبليون (مع أتلتيكو مدريد 1949-50 و 1950-51)
 بطولا د كاس السوبر د صبليون (مع أتلتيكو مدريد 1951)
 وسام ديال لاستحقاق من عند لفيفا عام 1998

 لافلام 

 العربي أو مصير أسطورة كرة القدم: فيلم ديال دريس لمريني عام 2011.

 شوف حتا 

 لأب جيكو
 مصطفى بيتشو
 أحمد فرس
 عبد لمجيد الضولمي
 محمد التيمومي
 عزيز بودربالا
 بادو الزاكي
 لعربي شيشا

 مصادر 

تصنيف:زيادة 1917
تصنيف:زيادة 1914
تصنيف:وفيات 1992
تصنيف:كوايري فرانساوي
تصنيف:كوايري مغريبي
تصنيف:فرانساويين من أصل مغريبي
تصنيف:بيوغرافيا د رجال
تصنيف:مدريب مغريبي
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
تصنيف:ناس توفاو ف الدار البيضا
تصنيف:شخصيات عندها كتر من تاريخ د الزيادة ف ويكيداطا
تصنيف:مدريب ديال لمنتخب لوطني لمغريبي د لكورة
سيون أسيدون

سيون أسيدون (تولد ف ماي 1948 ف آسفي، توفى ف 7 نونبر 2025 ف الدار لبيضارحيل سيون أسيدون أحد أبرز مناهضي الصهيونية بالمغرب - لجزيرة (2025)) هو مناضل مغريبي يهودي ضد الصهيونية. أسيدون من لمناضلين ديال ليسر لماركسي لمغريبي، و كان من لمؤسسين ديال لحركة ديال 23 مارس. دوّز أسيدون ف لمسيرة النضالية ديالو كتر من 12 لعام د لحبس السياسي ف السبعينات و التمانينات (ما بين 1972 و 1984).
 حياتو 
تولد سيون أسيدون شهر ماي 1948 ف آسفي، ف نفس لعام اللي تأسسات الدولة د إسرائيل. لأصل ديالو من عائلة يهودية مغريبية أمازيغية. رحل ملّي كان صغير مع عائلتو ل أݣادير، و ملّي ضربها زلزال 1960 رحلو للدار لبيضا. سيون كان عندو ديك الساعة 12 لعام.

سيون مشا مبعد ل فرانسا مع عائلتو، و كمل قرايتو د الرياضيات ف باريز، و تمّا فين تعلّم لأفكار ديال ليسار. من مورا ما سالا قرايتو، دخل للمغريب ف 1967. ف 1986 أسس شركة ديال لانفورماتيك.

سيون أسيدون مجوّج من فلسطينية ميريكانية و عندهم ولد سميتو ميلال. هو منسق و قيادي ف لحركة د مقاطعة إسرائيل لعالمية (بي دي إس)، و عضو مؤسس د "ترانسپارانسي لمغريب" ف 2005.

 مصادر 

تصنيف:سياسي مغريبي
تصنيف:بيوغرافيا د رجال
تصنيف:زيادة 1948
تصنيف:ناس حيين
تصنيف:مغاربا يهود ف لقرن 20
تصنيف:ناس تزادو ف أݣادير
تصنيف:ناس د أسفي
تصنيف:مقالات فيها مصدر و 3000 بايت
تصنيف:أمازيغ يهود
تصنيف:مغاربا يهود ف لقرن 21
تصنيف:لمغاربا د لقرن 20
تصنيف:مغاربا د لقرن 21
تصنيف:ملحدين مغاربا
تصنيف:ناشطين مغاربا د حقوق بنادم
تصنيف:وفيات 2025
أݣرني

أݣرني (سّمية لعلمية Arisarum vulgare) هوّا نوع ديال لعشوب أصلية ف لمنطقة ديال لبحر دّخلاني، كيقدر يوصل طّول ديالها ل 10 تال 30 سنتيميتر، كتعيش ف جّرادي ؤ لغابات ب لخصوص.

 مصادر 

 شوف تا 
 أدمام
 أفرسيݣ
 أطرايلال


تصنيف:عشبة
لوغات أمازيغية شرقية

اللوغات لأمازيغية الشرقية هي أسرة لغات كبيرة كاتنتامي لعائلة اللوغات لأمازيغية. هاد اللوغات كايهضرو بيها الناس فليبيا ومصر. هاد اللوغات هي تاويلانت، تاسكنيت، تاغديمسيت، تانفوسيت وتاسيويت.Aikhenvald, Alexandra Y. & A. Ju. Militarev. 1984. Klassifikacija livijsko-guančskih jazykov. In IV vsesojuznaja konferencija afrikanistov "Afrika v 80-e gody: itogi i perspektivy razvitija" (Moskva, 3-5 oktjabrja 1984 g.), vol. II, 83-85. (Tezisy Dokladov i Naučnyh Soobščenij IV). Moskva: Institut Afrika Akademii Nauk SSSR, as cited in Takács, Gábor. 1999. Development of Afro-Asiatic (Semito-Hamitic) Comparative-Historical Linguistics in Russia and the Former Soviet Union. (LINCOM Studies in Afroasiatic Linguistics 02). München: LINCOM Europa, p. 130 واحد اللوغة اللي تعرفات باللي نقارضات هي لغة تازرݣت. لدابا ماشي واضح إلا كانت هاد اللوغات كاتكوّن مجموعة عندها قرابة لغوية.

 التصنيف 
مارتين كوصمان (1999:29, 33)Maarten Kossmann, Essai sur la phonologie du proto-berbère, Rüdiger Köppe:Köln كايقسمهوم لجوج ديال لمجموعات:
 لݣروپ اللول فيه تاغديمسيت وتاويلانت. هاد جوج داللوغات هوما لوحيدين اللي حافظو على الصوت لأمازيغي لقديم ديال *β.Kossmann 1999:61. فبلايص خرين تحول هاد الصوت لh أولا ختافا ݣاع.
 لݣروپ لاخر فيه تانفوست (من غير لمتغير ديال زوارة وجنوب تونس)، تاسكنيت وتاسيويت. هادو كايشاركو ابتكارات لغوية مع اللوغات الزناتية، ووحدين خرين (مثال التغيير من *ă ل əKarl-G. Prasse. "The Reconstruction of Proto-Berber Short Vowels", in ed. James & Theodora Bynon, Hamito-Semitica, The Hague/Paris 1975. والضياع ديال *βKossmann 1999:61) مع اللوغات لأمازيغية الشمالية على لعموم.

روجر بلينش (ms، 2006) صاوب ليستة دار فيها ݣاع دوك اللوغات مختالفين. وبحال "إتنولوݣ"، كايصنف تانفوست على أنها زناتية شرقية.AA list, Blench, ms, 2006
 تاسيويت
 تاويلانت
 تاسكنيت†
 تاغديمسيت
 تازرݣت†
† كايعني أن اللوغة نقارضات.

مشروع لينݣڤاريوم ("Lingvarium Project") زاد جوج ديال اللوغات وحدين خرين: لغة جغبوب (اللي نقارضات فليبيا) ولغة تميسّا اللي مازال كايهضرو بيها الناس فواحد لواحة فشمال ولاية مرزق فليبيا.http://lingvarium.org/africa/Berber1.0.pdf عتابر بلاجيك ف1999 بلّي اللوغة اللي كايهضرو بيها فتميسّا هي لهجة ديال تاسكنيت.

 مصادر 


تصنيف:لوغات أمازيغية
تصنيف:مقالات فيها مصدر و 3000 بايت
تازرݣت

تازرݣت أولا لسان الزرق أولا لسان لكوفرة هي لغة من اللوغات لأمازيغية الشرقية اللي كان تاريخيا كايتهضر بيها فلواحة ديال لكوفرة فالصحرا ديال ليبيا.Blench (2001) "Types of language spread and their archaeological correlates: the example of Berber", Origini XXIII, p. 186. تخاد 26 أكتوبر 2015.

لمينطاقة ديال لوغة تازرݣت كاينة فلجانوب الشرقي ديال توزيع اللوغات لأمازيغية الشرقية وبعيدة تقريبا بنفس لمسافة على اللوغات اللي كاينة فلواحات لقراب ليها: تاويلانت، تاسيويت وتاسكنيت.

ڤاكلاڤ بلاجيك وروجير بلينش تعرّقو على هاد اللوغة وصنفوها على أنها لوغة منقارضة. بينكاطو ف2017 ݣال باللي هاد اللوغة هي لوغة شبح واللي ربّما عمّرها كانت.https://orientalberber.wordpress.com/2017/09/16/ghost-languages/

 مصادر 

تصنيف:لوغات أمازيغية
شانݣهاي

شانݣهاي (ب الشينوية : 上海)، هي أكبر مدينة ف الشينوا و لعاصمة لإقتصادية ديالها. شانݣهاي جات ف الشرق ديال لبلاد، تاطّل على لبحر ديال الشينوا، و تيدوز منها لواد ديال يانݣ تسي.

تيسكنو ف شانݣهاي تقريبا 24.3 مليون د الناس، و محسوبة هي تالت أكبر مدينة ف لعالم من ناحية عدد السكان. شانݣهاي مركز عالمي ديال لإقتصاد و لبحت لعلمي و التكنولوجيا و لمركوب. لميناء ديال شانݣهاي هو أكبر ميناء ف لعالم.
 لأصل د السمية 
السمية ديال شانݣهاي تاتعني بالشينوية "فوق لبحر"، حيث لمدينة جات تاطّل على لبحر د الشينوا الشرقي.

 مصادر 


تصنيف:مدون د الشينوا
لجزائر لعاصمة

لجزائر لعاصمة ؤلا تزاير (بالدارجة د لجزائر: دْزَايرْ)، و اللي كاتسمّا حتا "لبهجة"، و لاّ "لبيضة" و لاّ "لمحروسة"، هي لعاصمة ديال لجزائر و أكبر مدينة فيها. جات فالشمال ديال لجزائر و تاطّل على لبحر لبيض لمتوسط. تيسكنو ف لجزائر لعاصمة تقريبا 3.5 مليون د الناس.

لجزائر لعاصمة هي لمدينة لوحيدة ف لمغرب لكبير اللي فيها لميطرو (بدا فيها ف 2011)، و تاني مدينة ف إفريقيا مورا لقاهرة.

لقصبة ديال لجزائر لعاصمة (لمدينة لقديمة ديالها) مسجّلة ف اللّيستا د معاليم التراث العالمي د ليونيسكو من 1992.

 مصادر 


تصنيف:مدون د جزاير
تصنيف:عواصم ديال بلدان
التورة ديال لأمازيغ

التورة ديال لأمازيغ (ما بين 740 و 743 م) وقعات ف لعصر ديال لأمويين و للي قدرو فيها السكان ديال لمغريب يستاقلو علا لأمويين (لي حاكمين من دمشق).

بدات من طانجا عام 740 و كان الشاف ديالهوم سميتو ميسرة المطغري. تبعوهم الناس اللي ساكنين ف شمال أفريقيا و حتا ف لأندلس.

السباب علاش بدات هاد التورة هي السياسة ديال لأمويين اللي حاكمين اللي كانو تايديرو لعنصرية مع الناس لأمازيغ ف بزاف د لحوايج بحال لجزية ولخراج ولعبيد.

 مصادر 

 شوف حتا 
 برغواطة


تصنيف:تاريخ د لمغريب
تصنيف:أمازيغ
تصنيف:743
إتحاد آيت ملول

إتحاد آيت ملول هي فرقة مغريبية من مدينة آيت ملول فجهة سوس ماسة كاتقصر فـ قيسم لهواة اللول (لمغريب). تأسسات فـ 1999. كتلعب فالتيران ديال لمدينة اللي كيهز 5000 مشجع.

 تاريخ 
جات لفرقة ديال تيحاد آيت ملول نهار 27 يوليوز 1999 من مورا ماندامجات شباب آيت ملول (CAM) ونادي آيت ملول (CSAM).

تيحاد آيت ملول، اللي كايمتل مدينة آيت ملول (12 كيلومتر من أݣادير فلوسط دلمغريب)، عندو بزاف ديال لفراقي فرياضات خرين من غير كورة. عندو فراقي ديال لكرة الطايرة، ركوب لپيكالات، لپبطانك ولفول كونطاكط.

5 أبريل 2009 كان نهار تاريخي عند تيحاد آيت ملول حيتاش قدرو يقصيو الرجاء البيضاوي من دور 16 ديال كاس لعرش 2008-2009. 17 يوليوز 2010 حتا هو كان نهار تاريخي حيتاش قدرات لفرقة طلع لبوطولا 2 ديال 2010-2011.

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
إتحاد المحمدية

تيحاد المحمدية هي فرقة مغريبية من مدينة لمحمدية كاتقصر فعصبة الشاوية فـلقيسم التالت ديال لبوطولا لوطنية دلهواة (2021). تأسسات فـ 1946. كاتقصر لفرقة فتيران لبشير اللي كيهز 15 ألف مشجع.

 تاريخ 
دوزات لفرقة سبعة ديال لمواسم فبوطولا 1.

شاركات تيحاد لمحمدية لأول خطرة فبوطولا 1 فموسم 1979-1980 ولآخر مرّة فموسم 1987-1988.

أحسن ترتيب كانت فيه لفرقة هو الروتبة التالتة وهادشي فموسم 1979-1980 ب11 رباح، 12 تعادول و7 دلخسارات.

لعام ديال 1980 كانت فيه هاد لفرقة شادّة لكلاصمون اللول حتى بقاو شي دورات قلال، تمّا فين جا شباب المحمدية اللي خدا بلاصة التيحاد وربحو لبوطولة.

 مصادر 


تصنيف:فراقي د كورة مغريبية
تصنيف:لمحمدية
تصنيف:مقالات فيها مصدر و 3000 بايت
تصنيف:فراقي رياضية د لمغريب
شباب هوارة

شباب هوارة هي فرقة مغريبية من مدينة ولاد تايمة كاتقصر فقيسم لهواة اللول. تأسسات فـ1964. كتلعب فتيران 16 نونبر اللي كيهز 5000 مشجع.

 تاريخ 
صاوب عبد الغني أكشوض، اللي كان أستاد ورياضي معروف فديك لوقت، لفرقة ديال شباب هوارة فمدينة ولاد تايمة.

لفرقة كانت كاتقصر كتر من 40 عام فلبوطولا لوطنية للهواة وقيسم لهواة اللول. ف2005 قدرات لفرقة أنها تدّي لكاس ديال لبوطولا لوطنية للهواة وتطلع لبوطولا 2 ديال 2005-2006.

من ديك الساعة ولفرقة ديما كان كايتوقع ليها تطلع لبوطولا 1 حيتاش كانت ديما كاتكلاصا التالتة ولّا الرابعة فلبوطولا.

لفرقة ماكتابش ليها تبقى فبوطولا 2 وهبطات فموسم 2011-2012.

بتاريخ 24 فبراير 2021 لفرقة كاتقصر فقيسم لهواة اللول شطر لجانوب، من مورا 11 دورة ماربحات فيهوم حتا ماطش هي مهددة باش تهبط لقيسم لهواة اللول حيتاش مكلاصية فمرتبة تحتانية بزاف.

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
الرشاد البرنوصي

الرشاد لبرنوصي هي فرقة مغريبية من مدينة الدار البيضا كاتقصر فـلبوطولا لوطنية دلهواة. كانت سميتها من قبل فتح لبرنوصي فاش تأسسات فـ1961. كتلعب فموركاب لبرنوصي اللي كيهز 10 ألاف مشجع.

 تاريخ 
تأسسات لفرقة ف1961 فلحي الشعبي سيدي لبرنوصي فالدار البيضا. شحال هادي، كانت سميت لفرقة هي "فتح لبرنوصي". كانت لفرقة كاتلعب فلقيسم الرابع ف1963-1964 حتال 1964-1965 فاش طلعو ف1979 طلعات لفرقة للقيسم التاني وبقات فيه بشكل متقطع حتال موسم 2017-2018 فاش عاودو هبطو للبوطولا لوطنية للهواة.

معروف على الرشاد لبرنوصي باللي هو مدرسة كاتبع السياسة ديال تكوين الشباب. هاد الطريقة عطات النتيجة ديالها فاش وصلات لفرقة لفينال ديال كاس لعرش (2006-2007)، اللي خسرات فيه قدام الجيش الملكي بضربات الترجيح، من مورا ماكانو رابحين بواحد حتى ماركا لكوايري عتيق شهاب على راسو. هاد النتيجة خلّاتو يشارك لأول خطرة فالتاريخ ديالو فكاس لكونفيديرالية لإفريقية.

 لجوائيز 

 لمنافسات لوطنية لمنافسات الدولية كاس لعرش (0) :
 لعبات فالنهائي: 2006-2007. كاس لكونفيديرالية لافريقية (0)
 لجولة اللولة: 2008.

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
إتحاد تمارة

تيحاد تمارة هي فرقة مغريبية من مدينة تمارة كاتقصر فـ لبوطولا لوطنية للهواة (2021). تأسسات فـ1969. كتلعب فتيران تمارة اللي كيهز 5000 مشجع.

 تاريخ 
قصّرات لفرقة ديال تيحاد تمارة فبوطولا 2 عشر سنين من موسم 2006-2007 حتال موسم 2016-2017 فاش هبطات للقيسم لوطني دلهواة.

 مصادر 

تصنيف:فراقي د كورة مغريبية
تصنيف:مقالات فيها مصدر و علاين 3000 بايت
تصنيف:فراقي رياضية د لمغريب
إتحاد لفقيه بنصالح

تيحاد لفقيه بنصالح هي فرقة مغريبية من مدينة لفقيه بنصالح كاتقصر ف هواة 2. كنيتها فرسان بني عمير وتأسسات فـ1962. كتلعب فتيران لفقيه بنصالح اللي كيهز 5000 مشجع.

 تاريخ 
تصاوبات لفرقة ف1962. ف1982 قدرو لكوايرية دلفرقة يطلعو لبوطولا 2 ومن موراها بعشر سنين طلعو لبوطولا 1 وهادشي فعام 1980. ف1984 هبطو تاني لبوطولا 2 اللي بقاو فيها حتال موسم 2010-2011 فاش هبطو للقيسم التالت. من موراها ف2016 هبطو للقيسم لخامس.

 شوف حتى 
 لفقيه بنصالح
 بوطولا 2
 لهيكلة لهرمية د لبوطولات ديال كورة ف لمغريب

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
هلال الناظور

هلال الناضور هي فرقة مغريبية من مدينة الناظور كاتقصر فعصبة الشرق دلقيسم التالت ديال لبوطولة لوطنية للهواة .تأسسات فـ24 أبريل 1956. كتلعب فتيران الناظور اللي كيهز 5000 مشجع.

 تاريخ 
دوّزات لفرقة تلاتة دلمواسم فبوطولا 1: 1986-1987، 1987-1988 و1988-1989.

أحسن ترتيب ديالو فلبوطولا 1 كانت ف1987-1988 فاش تكلاصا لمرتابة 7 ب12 رباح، 10 دتعادولات و12 خسارة.

من داك لإنجاز ولفرقة عندها مشاكيل ديال لفلوس بسباب التسيير لعيّان اللي طرا لهاد لفرقة.

 لجوائيز 

 لمنافسات لوطنية بوطولا 2: (1)
 دات لبوطولا: 1985-1986

 مصادر 

تصنيف:فراقي د كورة مغريبية
تصنيف:ناضور
تصنيف:مقالات فيها مصدر و 3000 بايت
تصنيف:فراقي رياضية د لمغريب
شباب قصبة تادلة

شباب قصبة تادلة هي فرقة مغريبية من مدينة قصبة تادلة كاتقصر فلبوطولة لوطنية دلهواة(2021). كنيتها الشياطن لحمرين وتأسسات ف1946. كتلعب فتيران قصبة تادلة اللي كيهز 10 ألاف مشجع. دات هاد الفرقة لبوطولا لوطنية لحتيرافية التانية واحد لخطرة.

 تاريخ 
طلعات لفرقة دشباب قصبة تادلة لبوطولا 2 فلموسم ديال 2009-10.

فموسم 2010 طلعات لفرقة لبوطولا 1، وبقات غير عام قبل ماتهبط مع الكوكب المراكشي وتلعب لعام اللي من بعدو فبوطولا 2 د2011.

بقات شباب قصبة تادلة فلقيسم التاني حتى عاودو طلعو للبوطولة ليحتيرافية د2016، بقاو فيها تاني عام وعاودو هبطو لبوطولا 2 د2017.

دابا (2021) لفرقة كاتقصر فلقيسم لوطني دلهواة من 2019.

 مصادر 

تصنيف:فراقي د كورة مغريبية
تصنيف:جهة بني ملال خنيفرة
تصنيف:مقالات فيها مصدر و 3000 بايت
تصنيف:فراقي رياضية د لمغريب
أولمپيك مراكش

أولمپيك مراكش هي فرقة مغريبية من مدينة مراكش كاتقصر فـ قيسم لهواة اللول. تأسسات فـ2001. كتلعب فتيران 20 غشت اللي كيهز 5000 مشجع.

 تاريخ 
تصاوبات لفرقة دأولمبيك مراكش ف2001 على يد لمنعش السياحي كريم بنفلاح اللي كانو عندو بزاف ديال الريصطورات بسمية عند علي. لفرقة قبل كانت سميتها عند علي مراكش. تبدلات سمية لفرقة لهادي ديال دابا من موسم 2008-09.

قدرات لفرقة تطلع تلاتة دلخطرات لبوطولا 2: اللولة فموسم 2008-09 فاش قدر يتعادل مع اتحاد آيت ملول ويضمن الطلوع ديالو، التانية فموسم 2012-13 والتالتة فموسم 2015-16، وكولّا مرة كان كيدوّز عام وكايهبط للقيسم لوطني ديال لهواة.

 مصادر 

تصنيف:فراقي د كورة مغريبية
تصنيف:مراكش
تصنيف:مقالات فيها مصدر و 3000 بايت
تصنيف:فراقي رياضية د لمغريب
الإتحاد الإسلامي الوجدي

تيحاد لإسلامي لوجدي هي فرقة مغريبية من مدينة وجدة كاتقصر فلقيسم لوطني دلهواة (2021). تأسسات ف1958. كتلعب فتيران وجدة لبلدي اللي كيهز 10 ألاف مشجع.

 تاريخ 
لفرقة شاركات فبوطولا 2 تلاتة دلخطرات: اللولة فموسم 2012-2013 والتانية فموسم 2013-2014 والتالتة فموسم 2017-2018. من هاد لموسم وهو كايقصّر فلقيسم لوطني دلهواة.

لفرقة عندها فرع ديال لعيالات اللي شارك فلبوطولة اللولة النيسوية ف2012.

لفرقة عندها فرع ديال لكورة دليد، واللي شارك فبزاف ديال لمونافسات فلمغريب وبرّا لبلاد. كان خدا الروتبة التانية فلبوطولة لعربية ديال هاد لكورة فلإمارات، وكان بطل ديال دوري لأمير مولاي لحسن اللي داز فمدينة السعيدية.

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:وجدة
تيران شرفي د مكناس

تيران مكناس الشرفي أولا تيران مكناس لكبير هو تيران فمدينة مكناس لمغريبية، وهو التيران الرسمي ديال فرقة النادي المكناسي. كيستقبل التيران لميتشان ديال لفرقة بواحد لعدد ديال لمتفرجين واصل لـ20 ألف مشجع. الݣازون ديال التيران صطيناعي.

 تاريخ 
هاد التيران كايتستقبلو فيه لميطشان ديال النادي المكناسي وميطشان ديال لمونتخاب وحفلات ومهرجانات ديال لموسيقى.

هاد التيران تلعبات فيه لفينال ديال كاس إفريقيا دالشباب ف1997.

تيران مكناس الشرفي كان سميتو « stade de la garnison » وكان كايستقبل لميتشان ديال الريݣبي فوقت لحماية لفرانساوية على لمغريب (1912-1956).

 مصادر 

تصنيف:تيرانات د كورة ف لمغريب
تصنيف:مقالات فيها مصدر و علاين 3000 بايت
تصنيف:مكناس
تصنيف:النادي لمكناسي
موركاب فاس

موركاب فاس أولا المركب الرياضي بفاس هو تيران فمدينة فاس لمغريبية، وهو التيران الرسمي ديال لفراقي د المغرب الفاسي والوداد الفاسي. كيستقبل التيران لميتشان ديال لفراقي بجوج بواحد لعدد ديال لمتفرجين واصل لـ45 ألف مشجع. الݣازون ديال التيران طبيعي.
 التاريخ 
كانت لخدمة تطلقات ف1992 باقي، وكانو معوّلين باش إحلّوه ف1997. والاكين لخدمة دبصّح مابدات حتال 1994 بسباب شي مشاكيل تقنية. سالات لخدمة فالتيران فعام 2003.

أول ماطش تلعب فيه كان لفينال ديال كاس لعرش 2006-2007 نهار 25 نونبر 2007 فاش غلبات الجيش الملكي اللي كان من بوطولا 1 بخمسة لتلاتة پيلانتيات لفرقة دالرشاد البرنوصي من بوطولا 2. كان سالاو لأشواط لعادية بتعادول 1-1 وأول بيت تسجل دلك اللي ماركاه لكوايري دالجيش الملكي عتيق شهاب على راسو. هاد لماطش دخلو ليه 40 ألف دلجمهور والدخلة كانت فابور.

 لمرافيق 
الديزاين ديال هاد التيران هو الطريقة لمغريبية لأصيلة. التيران فيه قاعة ديال الصحافة، صالة ديال لعلاجات اللولة، صبيطار صغير وقاعة ديال لمحاربة دلمنشيطات.

لموركاب فيه حتا لپاركينݣ اللي يقدر يهز 7500 طوموبيلة وهو مزدي معا الصبيطار لجامعي لحسن التاني.

 مصادر 

تصنيف:تيرانات د كورة ف لمغريب
تصنيف:مقالات فيها مصدر و 3000 بايت
تصنيف:فاس
تصنيف:المغرب الفاسي
لوغات ريفية

اللوغات الريفية فبعض التصنيفات هي أسرة لغات من لفرع الزناتي ديال اللوغات لأمازيغية دالشمال. كايهضرو الناس بهاد اللوغات فلمغريب ودزاير، وداخلة فهاد لأسرة تاريفيت، وحدة من اللوغات لأمازيغية لكبار.

روجر بلينش (2006) عتابر أن الريفية هي مجموعة ديال اللهجات دواحد اللوغة، واللي فيها هاد لمتغيرات:AA list, Blench, ms, 2006

 تاريفيت
 تاغماريت
 تاشاويت
 تيديكلت
 توات
 أمازيغية بني سنوس
 تاشلفيت

 مصادر 


تصنيف:لوغات أمازيغية
تصنيف:لوغات د لمغريب
لوغات زناتية شرقية

اللوغات الزناتية الشرقية (بلينش 2006) أولا اللوغات التونسية الزوارية (كوصمان 2013) هي لوغات ولهجات ديال لفرع الزناتي تاع اللوغات لأمازيغية دالشمال. كايهضرو بيها الناس فليبيا وتونس.

مارتين كوصمان كايعتابر لمتغيرات الزناتية اللي كاينة فالشرق لبعيد نتيقالية للوغات لأمازيغية الشرقية، ولاكين مختالفة على لوغة تانفوست اللي قريبة ليهوم.

السنسلة ديال اللوغات واللهجات التونسية الزوارية بحساب كوصمان كاتكون من اللوغات اللي كاينة فتونس لقارية (تاماݣورت (منقارضة)، أمازيغية مطماطة وتطاوين)، تادجربيت وتاويلولت، ولاكين ماداخلاش معاهوم تانفوست اللي هي لوغة أمازيغية شرقية.M. Kossmann, The Arabic Influence on Northern Berber, p.24 (Brill, 2013)

عتابر روجير بلينش اللي دار بحت ف2006 قبل من لبحت ديال كوصمان، عتابر باللي الزناتية الشرقية هي سنسلة داللوغات واللهجات اللي فيها تاماݣورت (منقارضة)، تادجربيت وأمازيغية مطماطة (تامزرت، زراوة وطاوجّوت)، زيادة على تانفوست.AA list, Blench, ms, 2006

 مصادر 

تصنيف:لوغات أمازيغية
تصنيف:لوغات زناتية
لإحصاء لعام 2014 ف لمغريب

لإحصاء لعام ديال السكان ف 2014 ف لمغريب كانت هي لمرة السادسة للي تايتحسبو شحال لعدد ديال السكان ما بين 1و 20 شتنبر ف عام 2014. هاد لحساب تايدار مرة كلا عشر سنين من عند لجنة ديال لمندوبية سامية د تخطيط. هاد اللجنة قدرات توصل ل شي % 98,62 من سكان ديال لمغريب.https://web.archive.org/web/20190324105702/http://rgphentableaux.hcp.ma/

 كيفاش تتدار لإحصاء ديال 2014 
خدمات لفرقة للي كانت مسؤولة بزاف ديال لمسائل الجداد بحال التكنولوجية ديال لمعلومات و ديال التواصل. خدمات حتا النصائح ديال واحد الهيأة من لأمم لمتحدة.

من بين لمسائل للي خدموها ف هاد لإحصاء كاين

 تصاور ديال لأقمار الصناعية
 لخرايط الرقمية
 طرق جداد ديال التوظيف ديال لباحتين والمراقبين (لانترنيت)
 زادو مواضيع جديدة علا الديموغرافيا و السكان و لإعاقة

 مصادر 

تصنيف:لمغريب
تصنيف:زريعة د لمغريب
تصنيف:لإحصاء لعام د السكان د لمغريب
الصحرا لمغريبية لغربية

الصحرا لمغريبية لغربية هي مجموع لأقاليم لجنوبية ديال لمملكة لمغرببية، و كاتكوّن من جوج جيهات: جهة لعيون ساقية لحمرا اللي سترجعها لمغريب من صبليون ف 1975 من بعد لمسيرة لخضرا، و جهة الداخلة وادي الذهب اللي سترجعها ف 1979.

من ديك لوقت كاتحاول جبهة لپوليزاريو، لي كاتڭول بلي كاتدافع على لحق ديال تقرير لمصير د الصحراويين، و مدعومة من النظام ديال الدزاير، باش تاخد لإستقلال ديال هاد لمنطقة تحت الجمهورية العربية الصحراوية الديمقراطية لي تعلن عليها ف 1976.

ف 31 أكتوبر 2025، صوّت مجلس لأمن ديال لأمم لمتحدة على قرار كيقضي باش جميع لأطراف ف النزاع على الصحرا يتفاوضو على أساس مقترح لحكم الداتي لي دارو لمغريب.

 جغرافيا ديالها 
كاتوصل لمساحة ديالها ل 260.000 كيلوميطر مربع و عندها تلاتة ديال لمدن كبرى: لعيون، الداخلة و السمارة.

كايضور بيها موريتانيا ف الشرق و الجنوب و ف الغرب كايضور بيها لموحيط لاطلسي، ف الشمال كانلقاو جهة ݣلميم واد نون.

هاد لمنطقة ف لمغريب عندها موناخ صحراوي لي كايتميز ب قلّت شّتا.

 مصادر 


تصنيف:لمغريب
لوغات توارݣية

اللوغات التوارݣية هي ݣروپ ديال اللوغات لأمازيغية كايهضرو بيه التوارݣ اللي كاينين فمالي، النيجر، الدزاير، ليبيا وبوركينا فاصو، وواحد شوية ديال الناس، شعب لكينّين فتشاد.

 لوصف 
اللوغات التوارݣية هي لوغات تابعة للفرع دلجانوب من اللوغات لأمازيغية وشي ناس كايشوفوهوم لوغة وحدة عندها بزّاف ديال اللهجات. اللي كايميّزهوم كتر هو شوية ديال التغييرات فلهضرة (التحويل ديال الزاي ولحا). لمتغيرات التوارݣية حافضات على بزاف ديال لحوايج، منها لمزادية ديال جوج صوايت قصار فلبلايص اللي فلوغات لأمازيغية دالشمال ولّا فيهوم غير واحد أولّا مشا ݣاع، لقلّة ديال لكلمات اللي تسلّفات من لعربية.

اللوغات التوارݣية كاتكتب بلحرف ديال تيفيناغ. واخا هكّاك فشي بلايص كاتكتب هاد اللوغات بلخط لعربي (وهادشي من لقرون لوسطى)، أما لكتابة لأمازيغية باللاتينية هي رسمية فالنيجر ومالي.

 التصنيف 
 شمالية
 تماهق اللي هي اللوغة ديال كال أهݣار وكال أجّر فالدزاير وليبيا والشمال تاع النيجر. كايهضر بيها شي 70 ألف واحد. كاتسمّى حتى تهاݣّارت.
 جنوبية
 تماشق اللي كايهضرو بيها كال أدرار (أدرار إيفوغاس)، كاينة فمالي وكايهضر بيها شي 500 ألف واحد.
 تايرت كايهضرو بيها 250 ألف واحد من كال أَير فالنيجر.
 تاولامت – كايهضرو بيها شعب إيوَلَّمْدَن فمالي والنيجر. كايهضرو بيها شي 800 ألف دلبشري. كايتستعمل مصطلح إيوَلَّمْدَن سمية خرة لهاد اللوغة.
 تماشق ديال كال أَساكان.

روجر بلينش (2006) كايليستي هاد اللوغات معا اللهجات بين جوج قواس:AA list, Blench, ms, 2006
 تاولامت (أبالاغ/شرق، غرب)
 تايرت (إنݣال، ݣوفات)
 تامْسݣَرسْت (أَزْروري)
 تفاغيست
 تَهݣّارت/أَهݣّار
 غات

الناس اللي كاتهضر بتين سرت (تاتسرت) كايݣولو على راسهوم باللي هوما توارݣ، ولاكين اللوغة كاتحسب على اللوغات لأمازيغية لغربية.

 مصادر 


تصنيف:لوغات أمازيغية
تصنيف:مقالات فيها مصدر و 3000 بايت
زهرة هندي

زهرة هندي (تزادت ف20 يناير 1979، خريبݣة -) هي مغنية وممتّيلة مغريبية فرانساوية.Hindi Zahra - Music for the Soul، تاريخ أرشيف: 4 يوليوز 2015 كاتغنّي لأغاني ديالها بالنݣليزية وتاشلحيت، أولّا كاتجمع بيناتهوم كيما فلأغنية ديال "إميك سيميك". تأترات هندي زهرة ببزاف ديال ديال لمغنيين بحال الشيخة ريميتيHindi Zahra biography، تاريخ أرشيف: 30 ماي 2013 وكاتشبّه ببيت جيبونز من بورتيسهاد، مانوتشو، بيلي هوليداي، پاتي سميث، ونورا جونز. متلات ف2014 فلفلام ديال "The Narrow Frame of Midnight" تاع تالا حديد و "The Cut" ديال فاتح أكين.

تأثرت هندي زهرة ب عدد كبير من المطربين بحال الشيخة ريميتي، وكيتقارن كذلك مع بيت جيبونز من بورتيسهاد، مانوتشو، بيلي هوليداي، باتي سميث، ونورا جونز.

 كاريير 
تزادت زهرة هندي مع الأم ديالها اللي مغربية فمدينة خريبݣة فالمغرب. ملي كانت عندها 15 عام، سابت المدرسة ومشات لباريز باش تعيش مع باها اللي كان من قبل فالعسكر. ولما دارت الـ 18 عام، خدامت فمتحف اللوڤر، وبدات تكتب الكلمات ديال الأغاني والألحان ديالها. زهرة هندي كتعتبر عصامية فعزف آلات موسيقية مختلفة.

فعام 2005، كانت قد دارت 50 أغنية بحال «بيوتفل تانغو»، «أورسول»، «ثري» و«ستاند أب». أول أسطوانة مطولة ديالها خرجت عام 2009، وسجلت عشر أغاني فالألبوم الأول ديالها اللي خرج فيناير 2010. هاد الألبوم كان في الجاز ومن تسجيلات بلو نوت روكوردز. الفيديو الافتتاح ديال أغنية «بيوتف تانغو» خدم عليه المخرج الفرنسي توني غالتيف. الأغنية ديال «ستاند أب» اختاروها لحملة تجارية ديال ويسترن يونيون. فشهر يونيو 2010، تكونات مع الموسيقار الفرنسي بلونديتو فالألبوم ديالو الأول «باد باد تينغس». وفشهر نوفمبر 2010، زهرة هندي فازت بجائزة كونستانتين لأفضل ألبوم. وفي فبراير 2011، فازت بجائزة «فيكتوار دو لا موزيك» لأفضل ألبوم موسيقى العالم.

فعام 2014، كانت عندها أدوار فالفيلم "الإطار الضيق ديال منتصف الليل" لتالا حديد والفيلم "القطيعة" لفاتح أكين.

 أعمالها 
 كاسيطات 
 2010: Handmade (صنع يدويا) #17 فرنسا، #58 النمسا، #22 بلجيكا (فلاندرز)، #35 بلجيكا (الونيا)، #29 السويد
 2011: Handmade Deluxe Edition (صنع يدويا طبعة فاخرة) - (مع الأغاني غير الصادرة سابقا)

 كاسيطات طوال 
 2009: Hindi Zahra (هندي زهرة)
 2011: Until the Next Journey (حتى الرحلة القادمة)

 أغاني صولو 
 2010: Beautiful Tango (بيوتفل تانغو) #9 بلجيكا (الونيا) # 85 ألمانيا
 2010: Stand Up (انهض)
 2010: Imik Si Mik (شيئا فشيئا)
 2011: Fascination (سحر)


 الموقع الرسمي
 مراجعة لأسطوانة هاند ماد (Handmade) من طرف جريدة الغارديان
 أغنية «بيوتقل تانغو» على موقع يوتيوب
 أغنية «إميك سي إميك» على موقع يوتيوب

 مصادر 

تصنيف:مغنية مغريبية
تصنيف:زيادة 1979
تصنيف:ناس حيين
تصنيف:مومتيلة مغريبية
تصنيف:ناس تزادو ف خريبݣة
تصنيف:ناس حيين
تصنيف:مغنية مغريبية
تصنيف:زيادة 1979
تصنيف:ناس تزادو ف خريبݣة
دوري أبطال ؤروپا

دوري أبطال ؤروپا ؤلا تشومبيونس ليݣ هيّا واحد لبطولة د كورة ف ؤروپا كاتنضم كل عام، و تأسسات عام 1955.

 مصادر 


تصنيف:بطولات د كورة
لهيلال لحمر لمغريبي

لهيلال لحمر لمغريبي هي جمعية مغريبية كاينة ليدارة لكبيرة ديالها فمدينة الرباط، وعندها فروع ومقرات فمدون كتيرة ف لمغريب. كاتدير هاد لجمعية ببزاف تاع لأدوار ف شلّة ديال لمجالات اللي منها الصحة، والصحة ديال لمجتمع، ولإسعاف، ولعتيق، وتكوين ديال ليكادر والناس اللي كايعتقو.

كايعاون لهيلال لحمر لمغريبي لمخزن ولعسكر فبزاف ديال لمجالات اللي عندها علاقة بالصحة ديال لمواطنين. هاد لجمعية عندها علاقة وإتفاقيات مع بزاف ديال لجيهات ولمؤسسات ديال لحوكومة وحتى لويزارات.

كاينظم لهيلال لحمر لمغريبي پروݣرامات ديال التوعية وليسعافات اللولين ولحيماية من لوابا وكايدير لحرب عليها وكايتسوّق حتا للمشاكيل تاع لمجتمع وكايعطي لمعاونات لينسانية للناس اللي مافحالهومش وضحايا ديال لكسايد ولكواريث.
تصغير|متطوع مع الهلال لحمر المغربي ف الناظور

 مصادر 

تصنيف:صحة ف لمغريب
تصنيف:مؤسسات مبازيين ف لمغريب
تصنيف:مقالات فيها مصدر و علاين 3000 بايت